น้องเป็นโควิดแบบไม่แสดงอาการ รักษาตัวที่ รพ.ครับ คุณ มาเอ็กซ์เรย์ให้ และบอกผลว่า มีจุดเล็กน้อยมากๆที่ปอด แต่ไม่สามารถบอกได้ว่าลงปอด หรือ ไม่ลงปอด เพราเด็กกลั้นหายใจตอนเอ็กซ์เรย์ ไม่ได้ ผมเลยอยากสอบถามครับ ว่าผลแบบนี้ ถือว่าบอกได้มั้ยครับ ว่าลงปอด หรือ อาจจะไม่ลงครับ เพราะเห็นบอกว่าตอบไม่ได้เนื่องจากเด็กเล็กไปเลยไม่สามารถให้เขากลั้นหายใจได้ แต่พอถาม ก็ไม่อยากเอ็กซ์เรย์อีก เพราะกังวลเรื่องรังสีครับ ถ้าเป็นแบบนี้ สมมุติถ้าลงปอดจริง จะส่งผลระยะยาวกับน้อง และน้องจะสามารถกลับมาหายได้เป็นปกติหรือเปล่าครับ หรือถ้าลงจริงๆ จะมีอาการอะไรมั้ยครับหลังจากนี้ หรือมีวิธีสังเกตุอาการมั้ยครับ น้องหายกลับมาบ้านแล้วตอนนี้รวมตั้งแต่วันที่ตรวจพบคือ 22 วันแล้วครับ เวลาน้องเล่นเหนื่อยๆ ชอบหายใจทางปาก ไม่รู้เกี่ยวกับปอดมั้ยครับ กังวลมากๆครับ วัดค่าออกซิเจนทุกวันนะครับ ได้ 98-99 อัตราการเต้นหัวใจ อยู่ที่ 100-140 ครับ เวลาเล่นจะประมาณ 130 กว่าๆ ครับ รบกวนคุณตอบหน่อยนะครับ กังวลมากๆ เลย
สวัสดีค่ะ หากเชื้อไวรัสโรคโควิด 19 เข้าสู่ปอด และทำให้เกิดปอดอักเสบ น้องก็น่าจะมีอาการต่างๆ เช่น ไอมาก มีเสมหะ หายใจเหนื่อย หายใจเร็วผิดปกติ หอบ ออกซิเจนในเลือดต่ำลง เป็นต้น ดังนั้น หากแพทย์อนุญาตให้น้องกลับบ้านแล้ว แสดงว่าไม่ได้มีอาการต่างๆ เหล่านี้ และเชื้อก็ไม่น่าลงปอดค่ะดังนั้น หากในขณะนี้ น้องไม่ได้มีอาการอะไรผิดปกติ มีแค่เวลาเล่นแล้วเหนื่อย จะชอบหายใจทางปาก ถือว่าไม่ได้ผิดปกติอะไรค่ะ อีกทั้งหากวัดค่าออกซิเจนในเลือดได้ 98-99 ครั้งต่อนาที ก็ถือว่าปกติดีค่ะ ส่วนอัตราการเต้นของหัวใจนั้น ในเด็กทารกช่วงวัย 1 เดือนถึง 1 ปี จะมีอัตราการต้นหัวใจอยู่ที่ประมาณ 80-160 ครั้ง/นาที เฉลี่ยคือ 120 ครั้งต่อนาที ดังนั้น หากอัตรากรเต้นหัวใจของน้องอยู่ที่ 100-140 ครั้ง ก็ถือว่ายังปกติค่ะทั้งนี้ ในรายที่เชื้อไวรัสลงปอด และทำให้เกิดปอดอักเสบ หากเกิดการอักเสบไม่มาก ไม่รุนแรง ในที่สุดปอดก็จะหายกลับมาเป็นปกติได้ แต่อาจทิ้งร่องรอยไว้ได้ เช่น เกิดเป็นพังผืดในปอด (ซึ่งไม่ใช่แต่เฉพาะไวรัสโควิด 19 ที่ทำให้เกิดเช่นนี้ เชื้อโรคอื่นๆ ก็ทำได้เช่นกัน โดยเฉพาะวัณโรค) แต่พังผืดที่เกิดในปอด ก็จะเป็นเพียงบางส่วนในปอด ไม่ได้มีผลอะไรต่อการใช้ชีวิตประจำวันอะไรเลยค่ะ แต่ในกรณีที่เกิดปอดอักเสบรุนแรงทั่วปอด มีการติดเชื้ออื่นๆ แทรกซ้อน เมื่อหายจากโรคแล้ว ก็จะทิ้งร่องรอยความเสียหายไว้มากได้ และอาจส่งผลต่อสมรรถภาพการทำงานของปอดได้ค่ะ แต่ในกรณีของน้อง ไมได้มีอาการอะไรผิดปกติ ดังนั้น ปอดย่อมไม่ได้เสียหายอะไรค่ะ ไม่ต้องกังวลไปค่ะ